CELEX: 32009R0911
Language: lt
Date: 2009-09-29 00:00:00
Title: 2009 m. rugsėjo 29 d. Komisijos reglamentas (EB) Nr. 911/2009 dėl leidimo Pediococcus acidilactici CNCM MA 18/5M preparatą naudoti pagal naują paskirtį kaip lašišinių žuvų ir krevečių pašarų priedą (leidimo turėtojas – Lallemand SAS) (Tekstas svarbus EEE)

30.9.2009   
            
            
               LT
            
            
               Europos Sąjungos oficialusis leidinys
            
            
               L 257/10
            
         
      KOMISIJOS REGLAMENTAS (EB) Nr. 911/2009
   2009 m. rugsėjo 29 d.
   dėl leidimo Pediococcus acidilactici CNCM MA 18/5M preparatą naudoti pagal naują paskirtį kaip lašišinių žuvų ir krevečių pašarų priedą (leidimo turėtojas – Lallemand SAS)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti šio reglamento priede nurodytą preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo Pediococcus acidilactici CNCM MA 18/5M preparatą naudoti pagal naują paskirtį kaip lašišinių žuvų ir krevečių pašarų priedą, priskirtiną priedų kategorijai „zootechniniai priedai“.
            
         
               (4)
            
            
               Komisijos reglamentu (EB) Nr. 1200/2005 (2) šį mikroorganizmo preparatą leista naudoti neribotą laiką mėsiniams viščiukams, o Komisijos reglamentu (EB) Nr. 2036/2005 (3) – penimoms kiaulėms.
            
         
               (5)
            
            
               Buvo pateikti nauji duomenys, pagrindžiantys prašymą leisti naudoti šį preparatą lašišinėms žuvims ir krevetėms. Europos maisto saugos tarnyba (toliau – Tarnyba) 2009 m. balandžio 1 d. (4) pateiktose nuomonėse padarė išvadą, kad Pediococcus acidilactici CNCM MA 18/5M preparatas nedaro nepageidaujamo poveikio gyvūnų sveikatai, žmonių sveikatai arba aplinkai ir kad naudojamas preparatas gali turėti teigiamo poveikio didinant reikalavimus atitinkančių lašišinių žuvų kiekį bei gerinant krevečių gebėjimą išlikti ir augimo rezultatus. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patikrino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (6)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų mitybos priedą minėtame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas valstybėse narėse.
      Priimta Briuselyje, 2009 m. rugsėjo 29 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  OL L 195, 2005 7 27, p. 6.
   
      (3)  OL L 328, 2005 12 15, p. 13.
   
      (4)  EMST leidinys (2009 m.) 1038, p. 2 ir 1037, p. 1.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV/kg visaverčio 12 % drėgnio pašaro
               
            
                  
                     Zootechninių priedų kategorija. Funkcinė grupė: kiti zootechniniai priedai (palankiai veikiantys gyvūno augimą)
                  
               
            
                  4d1712
               
               
                  
                     Lallemand
                  
                  
                     SAS
                  
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              Priedo sudėtis
                              
                                 Pediococcus acidilactici CNCM MA 18/5M gyvybingų ląstelių preparatas, kurio sudėtyje yra ne mažiau kaip 1 × 1010 KSV/g priedo
                           
                        
                               
                           
                           
                              Veikliosios medžiagos apibūdinimas
                              
                                 Pediococcus acidilactici CNCM MA 18/5M gyvybingos ląstelės
                           
                        
                               
                           
                           
                              Analizės metodas (1):
                              
                                           
                                       
                                       
                                          Kiekybinis vertinimas: taikant paskleidimo ant plokštelės metodą, naudojant MRS agarą esant 37 °C inkubacinei temperatūrai.
                                       
                                    
                                           
                                       
                                       
                                          Nustatymas: pulsuojančio lauko gelio elektroforezės (PFGE) metodas.
                                       
                                    
                        
               
                  Lašišinių šeimos žuvys
               
               
                  —
               
               
                  3 × 109
                  
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laikymo laiką ir stabilumą granuliuojant.
                           
                        
                              2.
                           
                           
                              Rekomenduojama dozė lašišinėms žuvims skirtam visaverčiam pašarui – 3 × 109 KVS/kg
                           
                        
                              3.
                           
                           
                              Sauga: tvarkant produktą naudojama kvėpavimo apsaugos priemonė.
                           
                        
               
                  
                     2019 10 20
                  
               
            
                  Krevetės
               
               
                  1 × 109
                  
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives